[{"text_idx": "#000002", "text": "Mi unue estis en Varsovio dum kelkaj tagoj, mi log\u0302is c\u0302e Sabi. Varsovio havas c\u0302arman malnovan urbon, sed ankau\u0306 tre modernajn kvartalojn kun c\u0302ielskrapuloj. Vi probable scias ke Varsovio estis tute detruita dum la dua mondmilito, kaj poste rekonstruita lau\u0306 pentraj\u0302oj kaj fotoj de la urbo; tio impresas min.Mi ege s\u0302atas grandajn urbojn. Sabi montris al mi la plej belajn lokojn en la urbo, kaj ec\u0302 invitis min mang\u0302i en tradicia pola restoracio."}, {"text_idx": "#000003", "text": "La duan tagon mi pasigis la tutan posttagmezon kun parto de la redakcio de Varsovia Vento: Irek, Agnes\u0302ka, Gos\u0302a. C\u0302u vi konas tiun radion? Estas fama esperanta radio, ili intervjuas multegaj esperantistoj. Tre agrablaj homoj, ni kradrostis en c\u0302arma dometo kun j\u0302ardeno. Ankau\u0306 Maria, Kamil, Lukas\u0302 kaj Natalia estis tie."}, {"text_idx": "#000004", "text": "La trian tagon mi fine vizitis turiste la urbon. Mi ekzemple iris en la supron de la plej alta turo (Palaco de kulturo kaj scienco), de kie oni vidas la tutan urbon. La rusoj konstruis tiun konstruaj\u0302on en 1955. La varsovianoj opinias g\u0302in malbela, kaj estas s\u0302erco ke oni estas pli felic\u0302a kiam oni estas supre de tiu turo, c\u0302ar... oni ne plu vidas la turon."}, {"text_idx": "#000005", "text": "Unu semajnon poste, mi ankau\u0306 estis en Krakovo! Mi vizitis kun Leila (jes tiu Leila, kiun vi konas!). Ni log\u0302is en Airbnb kaj pasigis 4 plenajn tagojn tie. Ni ankau\u0306 renkontig\u0302is kun 2 ege agrablaj esperantistoj, Romualda kaj Piotr."}, {"text_idx": "#000006", "text": "Krakovo estas miaopinie ankorau\u0306 pli bela ol Varsovio. La urbocentro estas grandega, kaj mi havis la impreson ke c\u0302ien kien mi iris estis iu bela vizitinda konstruaj\u0302o."}, {"text_idx": "#000007", "text": "Aldone al la vizitado de la urbocentro, ni decidis iri al la koncentrejo Au\u0306s\u0302vico-Birkenauo. Ni ankau\u0306 vizitis la salminejon Wieliczka, apud Krakovo. Ni sukcesis partopreni (preskau\u0306 maltrafis) la unu nuran c\u0302ic\u0302eronadon en la franca de la tago. Estas bele farita, kun amuzaj animacioj. Mi de longe ne plu au\u0306dis francojn paroli, kaj subite c\u0302irkau\u0306 dek homoj miras antau\u0306 salaj skulptaj\u0302oj flustrante \u201cputaaain\u201d."}, {"text_idx": "#000008", "text": "La preg\u0302ejoj (ortodoksaj, katolikaj, protestantaj) estas multnombraj en Pollando, kaj c\u0302iuj absolute mirindaj."}, {"text_idx": "#000009", "text": "Bedau\u0306rinde la kursoj de Eperanto kaj la konversacia klubo ne plu povas okazi realvive, sed ig\u0302is retaj. Tamen, dum la lasta c\u0302eesta renkontig\u0302o, mi kuiris francajn dolc\u0302ajn krespojn por niaj bjalistokaj esperantistoj."}, {"text_idx": "#000010", "text": "Jen ankau\u0306 la recepto kiun mi tradukis el la franca (kaj jes, mi kompreneble maltrafis la unuan krespon ;)."}, {"text_idx": "#000011", "text": "G\u0302is post unu monato, fartu bone!"}, {"text_idx": "#000013", "text": "Please leave this field emptyCourriel *\nFre\u0301quence * Une fois par semaine Une fois par mois\nVe\u0301rifiez votre boite de re\u0301ception ou votre re\u0301pertoire d\u2019inde\u0301sirables pour confirmer votre abonnement."}, {"text_idx": "#000014", "text": "Ve\u0301rifiez votre boite de re\u0301ception ou votre re\u0301pertoire d\u2019inde\u0301sirables pour confirmer votre abonnement."}]